Dunaszekcső Község képviselőtestülete
2/1995.

Jegyzőkönyv
Készült a Dunaszekcső Községi Önkormányzat képviselőtestülete 1995. február 15-én megtartott üléséről.

Jelen vannak: Hegedűs György polgármester,

Tóth András,

Dr. Schmidt József,

Hetényi Ádám,

Harsányi János,

Guzsván Lajosné,

Szödényi István,

Galambosi László,

Faller János,

Schmidt József

Pest Éva jegyző, Vincze Lászlóné gazd. főelőadó

Hauk Istvánné, Schuller Andrásné, Sáhó Ernőné, Kelemen Antalné – intézmények  képviselői tanácskozási joggal

Valamint 13 fő helyi lakos

Távol maradt: Draskovits Pál helyi képviselő 

Hegedűs György polgármester köszönti a megjelenteket. Megállapítja, hogy az ülés határozatképes, mert a 11 fő képviselő közül 10 fő megjelent.

Ezután az ülést megnyitja, javaslatot tesz a napirendi pontokra, melyeket a testület vita nélkül elfogadott:

1.) Lejárt határidejű határozatok, két ülés között történt fontosabb események

Előadó: Hegedűs György polgármester

2.) A településfejlesztési bizottság megválasztása

Előadó: Hegedűs György polgármester

3.) Étkezési nyersanyagnormák meghatározása

Előadó: Hegedűs György polgármester

4.) Az önkormányzat 1995. évi költségvetése

Előadó: Hegedűs György polgármester

5.) A kábeltelevíziós hálózatról szóló önkormányzati rendelet módosítása

Előadó: Pest Éva jegyző 

6.) Egyebek

NAPIREND TÁRGYALÁSA

Hegedűs György polgármester elmondja, hogy lejárt határidejű határozat nincs.
Fontosabb események: a pinceveszély elhárítás idei programjának megvalósításához a tárcaközi bizottság 13 millió forint támogatást szavazott meg. Ezzel kapcsolatos rossz hír, hogy a Rákóczi u. 31-ben leomlott a fal, eléggé jelentős károkat okozva. 

Mohács Térség Tanácsának legutóbbi üléséről tájékoztatja a jelenlévőket: közös pályázatot nyújtanak be szőlőtermeléssel kapcsolatban, mégpedig borpalackozó építésére a térségben. A palackozó helye még nem eldöntött.

A BO-PRIZMA ellen indított bírósági eljárás során az önkormányzat keresetlevele visszaérkezett azzal, hogy átteszi a mohácsi Városi Bíróság illetékesség hiányában a Pécs Városi Bírósághoz.

A napközi épületének bérlésével kapcsolatosan elmondja, hogy a német féllel telefonon beszéltek, telefaxon megküldték a feltételeket, ígérte, hogy néhány napon belül válaszol.

A telefonhálózat bővítési munkái néhány napon belül befejeződnek, a rákötés díja azonban még mindig nem dőlt el.

Dr. Aczél Csaba a község eddigi fogorvosa rokkantsági nyugdíjba vonult. Helyette – 5 hónapos szerződéssel – dr. Simonné dr. Faludy Ilona rendel.

Szödényi István kérdése: Mivel annyira változó összegekről beszélnek a község lakói, jó lenne ha már végre eldőlne, hogy mennyi a rákötés díja.

Hetényi Ádám: Van-e másik ajánlat a napközi épület hasznosítására?

Dr. Schmidt József: A jelenlegi bekötési díj 12.000 Ft+a szerelés díja. A várható összeg 38.000 Ft.

Tóth András: Az ő információja 32.000 Ft, és húsvétra bekötik a telefonokat.

Hegedűs György: A telefon bekötésének díja egyelőre változatlan, az emelés időpontja nem ismert. 

A napközi épületének bérlésére volt jelentkező, de a helyszínen megállapította, hogy jelentős átalakításokat kellene végezni, hogy használni tudja.

További kérdés, hozzászólás nem volt, a testület 10 szavazattal 0 ellenében az alábbi határozatot hozta:

3/1995. (II.15.) Kt. számú határozat
a lejárt határidejű határozatokról

A képviselőtestület a két ülés között történt fontosabb eseményekről szóló tájékoztatást tudomásul veszi.

2.) napirendi pont: A településfejlesztési bizottság megválasztása

Hegedűs György: A testület alakuló ülésén úgy döntött, hogy létre kívánja hozni a településfejlesztési bizottságot. Javasolja, hogy a képviselők közül Hetényi Ádám, Schmidt József, Szödényi István, a község lakói közül pedig Karl Henrik és Pazaurek Dezső legyenek a bizottság tagjai. Kéri a képviselőket, hogy ha van más javaslatuk, azt tegyék meg.

A polgármester javaslata alapján, mivel kérdés, hozzászólás, más javaslat nem volt, a testület egyhangúan 10 igen szavazattal meghozta az alábbi határozatot:

4/1994. (II,15.) Kt. számú határozat
a településfejlesztési bizottság tagjainak megválasztásáról

A képviselőtestület a településfejlesztési bizottság tagjává megválasztja Hetényi Ádám, Schmidt József, Szödényi István képviselőket, 

Továbbá Karl Henrik, Pazaurek Dezső helyi lakosokat.

3.) napirendi pont:  Az étkezési nyersanyagnormák meghatározása

Hegedűs György: Az árak emelkedése miatt az étkezési nyersanyagnormát is változtatni kell. A változás %-át pontosan kiszámolni nem lehet, ezért azt javaslatként 20%-ban határozták meg.
(1. sz. melléklet szerint)

Guzsván Lajosné: Példaként említi, hogy a szekszárdi óvodában 90 forint a térítési díj.
Kelemen Antalné: Véleménye szerint, ha a javasoltnál többel emelkedik a térítési díj, akkor sok gyerek kimaradna a napköziből, mert nem tudnák a szülők megfizetni.

Harsányi János: Ha nem elegendő a 20%, akkor többel kell emelni.

Dr. Schmidt József: Évközben is emelhető a nyersanyagnorma, ha kiderül, hogy nem elegendő. Javasolja,  hogy a vendégétkezőknél az idősek alapnormáját vegyék alapul. Elvileg sok az ÖNO-s, aki elhordja az ebédet, és ez komoly kedvezményt jelent.

Schuller Andrásné: Be kellene vezetni, hogy az érintett az otthonban fogyassza el az ebédjét.

Faller János: A javasolt 20%-os emelés rövid időn belül kiderül, hogy elegendő-e. Ha nem elég és közben esetleg új áremelés is lesz, újra változtatni szükséges a normákat. Kérdése, hogy az idősek nyugdíja után differenciált-e a térítési díj.

Hegedűs György: Az idősek a nyugdíjuk alapján fizetnek térítési díjat. Arra, hogy ki, hol egye meg az ebédjét senki sem kötelezhető.

Dr. Schmidt József: Vendégétkezőknél, aki kéri, hogy kis adagot fogyasztana, az időseknél megállapított normát vegyék alapul a térítési díj kiszámolásánál.

Kelemen Antalné: Technikai akadálya nincs a kisebb adag kiadásának.

Hetényi Ádám: Ki kell próbálni ezt a rendszert, ha kivitelezhető, akkor folytatni kell, ha nem, akkor bármikor leállítható.

Több kérdés és hozzászólás nem hangzott el. Összegezve a képviselők az eredeti javaslattal értettek egyet a zóna-adag kiegészítéssel, és 10 szavazattal 0 ellenében a következő határozatot hozták:

5/1995. (II.15.) Kt. számú határozat
Az étkezési nyersanyagnormák meghatározásáról

A képviselőtestület a 24/1991. (II.9.) Korm. rendelet 1. §. /3/ bekezdésében biztosított jogkörében az élelmezési nyersanyagköltséget az alábbiak szerint határozza meg:

- óvodás gyermek


60 Ft

- napközis gyermek


85 Ft

- menzás iskolás gyermek

60 Ft

- idősek klubja


60 Ft

- felnőtt kötelezően étk.

85 Ft

- vendégétkező


73 Ft

- vendégétkező kis adag

60 Ft

Határidő: 1995. március 1-től

Felelős: Hegedűs György polgármester, érintett intézményvezetők

4.) napirendi pont: Az önkormányzat 1995. évi költségvetése (írásbeli előterjesztés a jegyzőkönyv melléklete)

Vincze Lászlóné a pénzügyi bizottsági ülésen tapasztaltak után szóbeli kiegészítést fűz az írásbeli előterjesztéshez:

Az 995. év költségvetésének összeállításakor 20%-os dologi automatizmussal számoltunk. 
Az önkormányzat átvállalja a térítési díjaknál az ÁFA-t. A tervezett maradvány 6.677.000 Ft, mely azonnal eltűnik, ha az ingatlanokat mégsem tudjuk értékesíteni. Az intézményektől 4 éves fejlesztési tervet kért, a jelenlegi költségvetést nézve azonban figyelembe vételére lehetőség nincs.

Az iskola a bérek differenciálására kért fedezetet. Támogatja is, de csak abban az esetben, ha azt minden intézmény megkapja. 

A vízkár elhárításnál szereplő 30.000 Ft minden évben visszatérő kiadás, melyet a KEBAVIT részére kell átutalni.

Hegedűs György: A tanyai vendégfogadás programjába belépett az önkormányzat. Az iskola udvarában lévő épületet – felújítva – szálláshelyként a program megvalósításában használni lehetne.
Felhívást kell a községben tenni annak érdekében, hogy a tulajdonosok lakóházaikat felújítsák – mondja ezt annak ellenére, hogy a polgármesteri hivatal milyen állapotban van.

A csatornázási programmal kapcsolatosan tájékoztatja a képviselőket, hogy március 1-én képviselőtestületi ülésen újra kell tárgyalni a pályázat beadásáról, a beadási határidő március 14.

Az ingatlanok értékesítése valóban ne legyen felélés. A beruházásoknál viszont a saját részt minden esetben fel kell mutatni. A csatornázás elindításához szükséges saját részt – részben – az ingatlanok értékesítésével lehetne biztosítani.

Felhívja a jelenlévők figyelmét arra, hogy az idei évben is a gazdálkodásban takarékosak legyenek.

Draskovits Pál képviselő megérkezett a testületi ülésre.

Dr. Schmidt József: a pénzügyi bizottság megtárgyalta a költségvetési tervezetet. Véleményük szerint az állami támogatás nem elegendő az intézményfenntartáshoz. A drasztikus létszámcsökkentések ellenére mégis minden intézménynél növekednek a kiadások.

Az ingatlanok értékesítése valóban ne legyen az önkormányzat vagyonának feltétele.

A szemétszállítást – annak minősége miatt – felül kell vizsgálni.

A községben élő fiatalokat támogatni kell. Ennek érdekében a bizottság javasolja pénzeszköz elkülönítését a vissza nem térítendő támogatásokra. A fiatalságot úgy is támogatni lehet, hogy a Művelődési Ház az ifjúsági programokra kap anyagiakat. 

Az intézményi dolgozóknál javasolják a bérdifferenciálást. 

A pénzügyi bizottság javaslata, hogy a szükséges fedezet honnan álljon rendelkezésre:

- szeméttelep őrzésének megszűntetése

- átalánydíjas szerződés megszűntetése

- helyi adók kivetésének megfontolása

Tóth András: mennyi az önkormányzat vagyona? Van-e vagyonleltár? Miből származik az 1994. évi pénzmaradvány? Miért nem tudják pontosan tervezni az áfát? A ügyeleti szolgálat pontosan mit takar? Szükséges-e két járművet vásárolnia az önkormányzatnak? Milyen ingatlanokból tevődik össze a saját vagy bérelt ingatlanok hasznosítása? Miből tevődik össze az iskola, az óvoda, a művelődési ház és az önkormányzat dologi kiadása?
A vissza nem térítendő támogatás jelenleg csak építésre és vásárlásra vonatkozik. Javasolja, hogy lakásbővítéssel kiegészüljön az önkormányzat rendelete. Javasolja továbbá, hogy az idei évre 800.000 Ft kerüljön e célra elkülönítésre. Építkezés támogatására 200.000 Ft-ot, vásárlás esetén 150.000 Ft-ot és bővítésre 100.000 Ft-ot javasol.
A 800.000 Ft abból származzon, hogy az önkormányzat csak egy gépjárművet vásároljon, a másikat a meglévő régi felújításával oldja meg.

Hegedűs György: A szemétszállítást valóban felül kell vizsgálni. Jelentkező a szolgáltatás elvégzésére már van. Javasolja, hogy önálló napirendi pontként a következő ülésen kerüljön megtárgyalásra. 

A vissza nem térítendő támogatásra el kell különíteni a javasolt 800.00 Ft-ot. A mai ülésen pedig módosítani kell a rendeletet a lakásbővítéssel.

A bérdifferenciálást minden intézménynél meg kellene valósítani, de nincs rá fedezet. A helyi adók kivetését pedig alaposan mérlegelni szükséges. 

A fogorvosi széket még az idei évben meg kellene vásárolni, a jelenlegi most is rossz. Ehhez próbáljuk a fedezeti lehetőséget megkeresni (céltámogatás, pályázat).

Az önkormányzat gépparkja annyira elavult, hogy fenntartása lehetetlen. A Multicar műszaki előtt áll, alkatrész nincs, az állapota nagyon rossz. A Nisa is műszaki előtt van, de állandóan rossz, használhatatlan, egyébként a fogyasztása pedig 16-18 l. Az ebéd szállításához gépjárműre van szükség.
Harsányi János: El kell dönteni, hogy kell-e két új gépjármű. Véleménye szerint a Multicar el tudja látni a továbbiakban is a felújítás után a feladatait.

Tóth András: a termelőszövetkezetnek sok alkatrésze van. A Multicar maradjon meg, a másik gépjárművet kell csak lecserélni.

Faller János: Javasolja, hogy diesel üzemű gépjárművet vásároljon az önkormányzat, még ha akár használtat is. 

Óvoda bővítésre van szükség. Létre kell hozni egy mini csoportot, hogy év közben is fel tudjanak venni olyan gyerekeket, akinek az édesanyját visszahívják dolgozni.

Az elmúlt időszak negatív eseményeit figyelembe véve a polgárőrség megszervezése nagyon fontos feladat lenne, és ezt az önkormányzatnak támogatnia kell.

A helyi adók közül olyant kellene találni, amit mindenki fizetne.

Dr. Schmidt József: Az óvoda bővítést okos megoldással milliók nélkül is meg lehetne valósítani.

Szödényi István: a II. számú óvoda megnyitására igény lenne, annál is inkább, mert az ígéret ellenére a szállítást mégsem oldotta meg az önkormányzat.

Sáhó Ernőné: A működő óvoda bővítése olcsón megoldható. Belső átalakítással egyszerűen megvalósítható. Két fő személyi feltételt vonna az új mini csoport kialakítása maga után.

Szödényi István: Amikor megszűntették a másik óvodát, az volt a magyarázat, hogy az egy óvoda el tudja látni a feladatokat. Miért kellene akkor most mégis beruházni, amikor ott áll kihasználatlanul a másik épület.

Sáhó Ernőné: A gyerekek szállítására a jelentkezés ellenére a gyakorlatban nem volt igény. Két intézményt pedig nem lehet fenntartani.

Guzsván Lajosné: Akár a tanács tagjai, akár az új önkormányzat képviselői a végtelenségig igyekeztek eddig is minden intézményt fenntartani. Ezt azonban most tudomásul kell venni, hogy két különálló óvodát az önkormányzat fenntartani nem tud.

Hegedűs György: Javasolja, hogy az óvoda témáját a következőkben, külön ülésen tárgyalják meg.

Vincze Lászlóné: Az előző évi pénzmaradvány bevételi többletből  és kiadási megtakarításból származik. A vagyonról a zárszámadás elkészülte után tud számot adni.

Az ÁFA-t pontosan nem tudják tervezni, mert az függ az intézmény kihasználtságától.

A saját vagy bérelt ingatlanok bevételi oldala a bérleti díjakból származik: volt pártház, napközi épülete, önkormányzat polgármester hivatala földszinti termei.

A művelődési ház és a mozi dologi kiadásai együtt szerepelnek: úti számla, készlet beszerzés, irodaszer, eszköz beszerzés, villany, gázfűtés, szállítás, postaköltség. Az iskolai dologi kiadások például: készletbeszerzés, fűtés és egyéb szolgáltatások.

Az önkormányzatnál: bérlettérítés, irodaszer, előfizetések, szolgáltatások, tárgyi karbantartások.

Az ügyeleti díjat a Társadalombiztosítás adja. Amennyiben nem elég az összeg, az önkormányzat pótolja a hiányt. Az összes ügyeleti díj egy évben kb. 600.000 Ft volt.
Hegedűs György: a költségvetésbe be kell tervezni a szúnyogírtást. A szeméttelep őrei ez év március 31-ig dolgoznak, utána előnyugdíjba mennek. A munkájukat nem látták el jól. 

A vissza nem térítendő támogatás összegszerű meghatározását – 200.000 – 150.000 – 100.000 Ft – nem javasolja, egyedileg alkalmanként kellene meghatározni. 

Dr. Schmidt József: A szeméttelep őrei reggel 6-tól este 6 óráig dolgoztak. Az illegális szemétkihordás pedig éjszaka történik. Az ő véleménye is az, hogy munkájukat nem végezték megfelelően.

Hetényi Ádám: Az iskolai fenntartási költségeit kéri megemelni 200.000 Ft-tal, és kéri a nemzetiségi oktatás 200.000 Ft-os támogatását.

Az intézmény dolgozóinak bérdifferenciálásához kéri a fedezet biztosítását. A településfejlesztési bizottságnak legyen feladata annak a vizsgálata, hogy a telefonszerelők ne úgy hagyják itt a községet, mint a gázszerelők például. Bevételi forrásokat kell keresni, mérlegelni kell a helyi adóik kivetését. Utcákat kellene javítani, idegenforgalmi beruházásokra lenne szükség, fogorvosi széket kell venni.

Helypénzt kellene kivetni azokra, akik az utcán árusítanak.

Hegedűs György: Készülünk a piacokról, vásárokról rendeletet alkotni. A jelenlegi illegális árusítás ezzel megszűnne, és a helypénz kivetésével bevétel származna.

Javasolja a képviselőtestületnek, hogy a költségvetés kerüljön kiegészítésre az alábbiakkal:

· óvodai csoporthelyiség kialakítása

· vissza nem térítendő támogatásra 800.000 Ft kerüljön elkülönítésre

· 200.000 Ft-tal támogassák az iskola nemzetiségi feladatainak ellátását

Dr. Schmidt József: Nem tartja elegendőnek a 800.000 Ft-ot a fiatal házasok támogatására.

Tóth András: A segélykeret terhére növelhető lenne az összeg.

Harsányi János: A segélykeretből nem lehet elvenni, a segélyeket a gyerekek ellátására adjuk, a megnövekedett munkanélküliség miatt egyre többen fordulnak segélyért az önkormányzathoz.

Faller János: A pénzügyi bizottság javaslata volt, hogy a könyvtárban legyen belépési díj, és az legyen a könyvtárhoz visszaforgatva.

Hauk Istvánné: Véleménye szerint nem szabad díjat kérni az olvasóktól. Elvesztené az olvasókat és ráadásul ez az összeg nem is lenne számottevő.

Guzsván Lajosné: A tartalékot nem lehetne-e lekötni?

Vincze Lászlóné: A tartalék csak elvileg létezik, nem köthető le.

Faller János: A tornaterem állagmegóvását sem szabad kihagyni a tervezésnél.
Galambosi László: Idegenforgalomról, tanyai vendéglátásról beszélünk akkor, amikor az ideérkező rossz utcákat, járdákat, szeméthalmokat lát. Ma már alapvető a csatornázás. Információi szerint a vízparti településeken kötelező lesz a csatornarendszer kiépítése.

Tóth András: Az idei évre be kellene tervezni a polgármester hivatal tetőszerkezetének felújítását is. Javasol 500.000 Ft-ot erre a feladatra.

Hegedűs György: Összefoglalja a képviselők által javasolt és elfogadott változtatásokat a költségvetéssel kapcsolatban:

· az önkormányzat 1 gépjárművet vásárol kiváltva a Nisa-t

· a felszabaduló 800.000 Ft vissza nem térítendő támogatásra kerüljön felhasználásra

· az iskola nemzetiségi feladatainak támogatására 200.000 Ft-ot kap

· a polgármesteri hivatal tetőszerkezetének felújítására 500.000 Ft kerüljön elkülönítésre

· a tartalékalapból fogorvosi szék beszerzésére kötelezi el magát az önkormányzat.

Az elhangzott szóbeli kiegészítések, hozzászólások alapján a képviselőtestület 11 szavazattal 0 ellenében az alábbi önkormányzati rendeletet alkotja:

A Dunaszekcső Községi Önkormányzat képviselőtestülete

1/1995. (III.2.) számú önkormányzati rendelete

Az 1995. évi költségvetésről

(Az elfogadott rendelet a jegyzőkönyv melléklete.)

Az elhangzott hozzászólások, javaslatok alapján a képviselőtestület 11 szavazattal 0 ellenében az alábbi önkormányzati rendeletet alkotta:

2/1995. (III.2.) számú önkormányzati rendelete
a községben lakóházat vásárló vagy építő fiatal családok

helyi támogatásáról szóló 7/1991. (X.17.) számú 

önkormányzati rendelet módosításáról

(Az elfogadott rendelet a jegyzőkönyv melléklete.)

5.) napirendi pont: a kábeltelevíziós hálózatról szóló önkormányzati rendelet módosítása

Pest Éva: tájékoztatja a képviselőtestület tagjait, hogy a kábeltelevíziós rendszer üzemeltetője 1995. február 7-én kelt levelében kérte a havonta fizetendő karbantartási díj felemelését az eddigi 100 Ft-ról 150 Ft-ra. Indokként felhozza, hogy 1994. januártól az anyagárak 30%-kal emelkedtek, változott az energiaár és az üzemeltetést terhelő Áfa is. Úgy próbálta a karbantartási díjat kalkulálni, hogy újabb adókat is be tudjon állítani és a minőség javítása érdekében a központot teljesen át tudja alakítani.

Dr. Schmidt József: Sok panasz van a rendszer működésével kapcsolatban. Jusson oda az üzemeltető, hogy az egész közsében egyformán mindenhol jó minőségű legyen az adás.

Szödényi István: véleménye szerint nemcsak a külföldi hanem a magyar adások vételével is probléma van. 
Faller János: meg kellene vizsgálni a rendszert, hogy nincsenek-e illegális lekötések.

Hegedűs György: Javasolja, hogy a karbantartási díj legyen 150 Ft, a rákötési díjak változatlanul maradjanak.

Több kérdés és hozzászólás nem hangzott el, a képviselőtestület 10 szavazattal és 1 tartózkodással az alábbi önkormányzati rendeletet alkotta:

3/1995. (III.2.) számú önkormányzati rendelete

A dunaszekcsői közösségi kábeltelevíziós rendszer üzemeltetéséről, fenntartásáról és fejlesztéséről

(Az elfogadott rendelet a jegyzőkönyv melléklete.)

6.) napirendi pont: Egyebek

Hegedűs György ismereti Aranyi Lászlóné és Gura László dunaszekcsői lakosok fellebbezését, melyet a népjóléti bizottság segélykérelmüket elutasító határozata ellen nyújtottak be.

A testület tagjainak egyöntetű véleménye, hogy a bizottság határozatai megalapozottak voltak, ismerve a kérelmezők körülményeit, az egyes szociális ellátási formákat szabályozó önkormányzati rendelet előírásainak nem felelnek meg.

A testület 7 szavazattal 4 tartózkodással az alábbi határozatot hozta: 

6/1995. (II.15.) Kt. számú határozat 

fellebbezések elbírálásáról
1.) A képviselőtestület Aranyi Lászlóné Dunaszekcső, Petőfi u. 71. szám alatti lakos fellebbezését elutasítja, a Népjóléti Bizottság határozatát helybenhagyja.

2.) A képviselőtestület Gura László Dunaszekcső, Rákóczi u. 7. szám alatti lakos fellebbezését elutasítja, a Népjóléti Bizottság határozatát helybenhagyja.
Határidő: 1995. február 28.

Felelős: Hegedűs György polgármester

Pest Éva: Az ünnepélyes családi események díjtételének megváltoztatása már többször szerepelt testületi ülésen. A házasságkötés továbbra is ingyenes, annak ünnepélyesebbé tételéhez kell a házasulóknak hozzájárulniuk. Az új díj megállapítását az árváltozások tették szükségessé. Természetesen a fiatalok választhatnak, hogy mit kívánnak igénybe venni.

A változás az alábbiak szerint alakulna:

Virágtál ára 875,- , szülőköszöntő virágcsokor 500,- , gyertya 250,- , pezsgő 375,- lenne.

Az anyakönyvvezető alkalomhoz illő öltözetéről és a személyi kellékekről is gondoskodni kell. Javasolja, hogy évente 10.000 Ft kerüljön erre a célra felhasználásra.

Kérdés, hozzászólás nem hangzott el, a képviselőtestület 11 szavazattal 0 ellenében az alábbi határozatot hozta:

7/1995. (II.15.) Kt. számú határozat
Az ünnepélyes családi eseményekről

1.) A képviselőtestület az ünnepélyes esküvő díjtételeit az alábbiakban határozza meg:
- virágtál


875,-

- szülőköszöntő virág

500,-

- gyertya


250,-

- pezsgő


375,-

Összesen

         2.000,- 

Az egyes szolgáltatásokat külön-külön is igénybe lehet venni.

2.) A képviselőtestület az anyakönyvvezető alkalomhoz illő öltözetéhez évente 10.000 Ft-tal járul hozzá.

Határidő: 1995. március 1-től folyamatosan

Felelős: Pest Éva jegyző 

Hegedűs György: Az alakuló ülésről készült jegyzőkönyv 3/1994. (XII.22.) Kt. számú határozatából hiányzik az a rendelkezés, hogy az alpolgármester tiszteletdíjban nem részesül. Ezt most pótolni kell.

A képviselőtestület 11 szavazattal 0 ellenében az alábbi határozatot hozza:

8/1995. (II.15.) Kt. számú határozat
Az alpolgármester tiszteletdíjáról

A képviselőtestület döntése alapján Tóth András alpolgármester tiszteletdíjban nem részesül.

Több tárgy nem volt, a polgármester a hosszúra nyúlt ülést berekesztette.

Kmf.


Hegedűs György
Pest Éva


Polgármester
jegyző 

A Dunaszekcső Községi Önkormányzat képviselőtestülete

1/1995. (III.2.) számú önkormányzati rendelete

Az 1995. évi költségvetésről

A képviselőtestület az 1990. évi CIV. törvény 36. §. /4/ bekezdésében kapott felhatalmazás alapján az 1994. évi CIV. törvény figyelembe vételével a következőket rendeli:
Az önkormányzat költségvetése

1. §.

/1/ A Dunaszekcső Községi Önkormányzat 1995. évi költségvetése 75.771.000 forint.

/2/ A költségvetés bevételeinek forrásonkénti felsorolását az 1. számú melléklet tartalmazza.

/3/ A költségvetés bevételi és kiadási előirányzatainak szakfeladatok szerinti felsorolását a 2. számú melléklet tartalmazza.
2. §.

A képviselőtestület által jóváhagyott előirányzatok között átcsoportosítani nem lehet, kivéve, ha az önkormányzati feladatok ellátása érdekében – a polgármester kezdeményezésére – a képviselőtestület engedélyezi.

Záró rendelkezések

3. §.

Ez az önkormányzati rendelet kihirdetése napján lép hatályba, de rendelkezéseit 1995. január 1-től kell alkalmazni.

Dunaszekcső, 1995. február 15.


Hegedűs György
Pest Éva


Polgármester
jegyző 

Ez az önkormányzati rendelet Dunaszekcsőn kihirdetésre került.

Dunaszekcső, 1995. március 2. 



Pest Éva



Jegyző 

	Helyi önkormányzat 1995. évi tervezett alanyi jogú állami hozzájárulása
	FORINT
	MUTATÓSZÁM
	HOZZÁJÁR. ÖSSZEGE FT

	
	1995
	1995
	1995

	Községek általános támogatása Ft/önkorm.
	2,000,000
	1
	2,000,000

	Település üzemeltetés Ft/fő
	3,820
	2,435
	9,301,700

	Lakásgazdálkod. tevékenys. Ft/20-30 é. korúak
	5,970
	361
	2,155,170

	Sportfeladatok Ft/fő
	50
	2,435
	121,750

	Helyi közművelődési feladatok ell. Ft/fő
	250
	2,435
	608,750

	Szociálpolitikai feladatok Ft/fő
	2,477
	2,435
	5,958,445

	Korábbi bérpol. int. 1995. évi előirányzata
	-
	-
	4,210,099

	Idősek és fogyatékosok nappali int. Ft/fő
	30,850
	35
	1,079,750

	Óvodai ellátás Ft/fő
	27,500
	78
	2,145,000

	Kieg. állami hozzájár. nemzetiségi óvodai ellátás Ft/fő
	5,500
	26
	143,000

	Általános iskolai oktatás Ft/fő
	41,000
	192
	7,872,000

	Kieg. állami hozzájár. a nemzetiségi vagy kéttannyelvű oktatáshoz
	16,500
	100
	1,650,000

	ÖSSZES ÁLLAMI HOZZÁJÁRULÁS
	
	
	37,245,664

	Személyi jöv. adó a munkanélküliek jöv. pótló támogatására
	
	
	3,342,800

	Személyi jövedelemadó
	
	
	7,828,758

	Személyi jövedelemadó kiegészítés
	
	
	4,101,230

	Lakossági adók
	
	
	1,350,000

	Saját folyó bevételek
	
	
	6,831,000

	Központosított előir. folyékony hulladék
	
	
	680,000

	Tárgyi eszközök értékesítése (rév-ház, szolg. lakás)
	
	
	6,250,000

	1994. XII.31. egyenleg pénzmaradvány
	
	
	5,565,832

	ÖSSZESEN
	
	
	73,195,284

	TB TÁMOGATÁS
	
	
	2,575,500

	ÖSSZES BEVÉTEL
	
	
	75,770,784

	
	
	
	75,771 e Ft


Dunaszekcső Községi Önkormányzat 1995. évi pénzügyi tervezete








1. sz. melléklet










BEVÉTELEK

Dunaszekcső Községi Önkormányzat 1995. évi bevételi és kiadási előirányzatának tervezete szakfeladatonként
2. sz. melléklet ezer Ft

	SZAKFELADAT
	Kiadási előirányzat teljesítése
	Kiadási előirányzatból
	Dologi
	Felhalmozási kiadás
	Intézmény bevétele

	
	
	Bér
	tb
	
	
	

	Kisegítő mezőg. szolgáltatás
	79
	
	
	79
	
	

	Erdőgazdálkodási szolgáltatás
	
	
	
	
	
	100

	Üdültetés
	500
	
	
	500
	
	500

	Munkahelyi vendéglátás
	6,563
	1,152
	507
	4,904
	
	3,427

	Közutak, hidak üzemeltetése
	720
	
	
	720
	
	

	Városi és kábel tv rendsz. üzemeltetése
	95
	34
	
	61
	
	100

	Saját vagy bérelt ingatlan haszn.
	40
	
	
	40
	
	1,369

	Önkormányzatok ig. tevék.
	10,616
	5,100
	2,244
	2,272
	1,000
	100

	Vízkár elhárítás
	130
	
	
	130
	
	

	Város- és közsséggazd. Szolg.
	6,513
	2,014
	887
	3,012
	600
	

	Óvodai nevelés, iskolai előkész.
	5,478
	3,271
	1,440
	767
	
	24

	Iskolás korúak ált. isk. oktatása
	16,149
	9,150
	4,026
	2,973
	
	

	Általános iskolai napközi otthon ell.
	1,318
	811
	357
	150
	
	

	Ügyeleti szolgálat
	214
	145
	63
	6
	
	

	Fogorvosi szolgálat
	1,362
	699
	307
	356
	
	

	Védőnői szolgálat
	1,000
	594
	261
	145
	
	

	Állategészségügyi tevékenység
	83
	30
	13
	40
	
	

	Nappali szociális ellátás
	2,234
	1,073
	467
	694
	
	151

	Rendszeres szociális ellátás
	5,500
	
	
	5,500
	
	

	Eseti pénzbeli ellátás
	2,200
	
	
	2,200
	
	

	Településtisztasági szolgáltat.
	400
	
	
	400
	
	

	Települési hulladék kezelése
	1,529
	252
	121
	1,156
	
	460

	Művelődési házak tevékeny.
	1,434
	351
	120
	963
	
	500

	Közművelődési könyvtári tevékenység
	1,881
	918
	404
	559
	
	

	Sportintézmények működése
	156
	
	
	156
	
	

	Sporttámogatás
	450
	
	
	450
	
	

	Alapítvány támogatás
	50
	
	
	50
	
	

	Egészségügynek átadás
	400
	279
	121
	
	
	

	Tartalék
	2,000
	
	
	2,000
	
	

	összesen
	69,094
	25,873
	11,338
	30,283
	1,600
	6,831


Összes bevétel: 


75.771 e Ft
Összes kiadás: 


69.094 e Ft

Tervezett maradvány


  6.677 e Ft

Dunaszekcső, 1995. február 9.

A Dunaszekcső Községi Önkormányzat képviselőtestülete

2/1995. (III.2.) számú önkormányzati rendelete

a községben lakóházat vásárló vagy építő fiatal családok

helyi támogatásáról szóló 7/1991. (X.17.) számú 

önkormányzati rendelet módosításáról

1. §.

A rendelet 2. §-a az alábbiak szerint módosul:

A képviselőtestület – kérelemre – 200.000 forintig terjedő vissza nem térítendő támogatást nyújthat annak a fiatal családnak, amely Dunaszekcsőn lakást vásárol vagy épít illetve bővít.

2. §.

Ez az önkormányzati rendelet kihirdetése napján lép hatályba, rendelkezéseit a folyamatban lévő ügyekben alkalmazni kell.

Dunaszekcső, 195. február 15.


Hegedűs György
Pest Éva


Polgármester 
jegyző 

Ez az önkormányzati rendelet Dunaszekcsőn kihirdetésre került.

Dunaszekcső, 1995. március 2.



Pest Éva



Jegyző 

A Dunaszekcső Községi Önkormányzat képviselőtestülete

3/1995. (III.2.) számú önkormányzati rendelete

A dunaszekcsői közösségi kábeltelevíziós rendszer üzemeltetéséről, fenntartásáról és fejlesztéséről

A Dunaszekcső Községi Önkormányzat képviselőtestülete az 1990. évi LXV. törvény 16.§./1/ bekezdésében foglalt felhatalmazás alapján a következőket rendeli el:

1. §.

E rendelet célja, hogy szabályozza a községben kiépített kábeltelevíziós rendszer működtetésének, fenntartásának szabályait, előírja a rendszerhez való csatlakozás feltételeit, visszatartson a rendszerrel kapcsolatos szándékos rongálástól, az illegális csatlakozástól.

2. §.

A dunaszekcsői közösségi kábeltelevíziós rendszer fenntartója és üzemeltetője a Községi Önkormányzat képviselőtestülete.

3. §.

/1/ A rendszerhez való csatlakozás joga megillet minden, községben lévő háztartást.

/2/ A csatlakozás díja 15.000 Ft, amennyiben a ház (telek) tulajdonosa a kiépítés során a házán (telkén) való átvezetéshez hozzájárult.

/3/ A csatlakozás díja 20.000 Ft, amennyiben a ház (telek) tulajdonosa a kiépítés során a házán (telkén) való átvezetéshez nem járult hozzá.

4. §.

/1/ A rendszer karbantartásának díja havi 150 Ft.
/2/ Évi négy hónap díjmentességben részesül, akinek lakásában vonalerősítőt helyeztek el.

5. §.

Aki a kiépített kábeltelevíziós rendszert szándékosan megrongálja, engedély illetve csatlakozási díj befizetése nélkül a rendszerhez csatlakozik, szabálysértést követ el, és 10.000 forintig terjedő pénzbírsággal sújtható.

6. §.

Ez az önkormányzati rendelet a kihirdetése napján lép hatályba, rendelkezését (karbantartási díj) a II. negyedévi díjbeszedésnél alkalmazni kell.

Ezzel egyidejűleg a Dunaszekcső Községi Önkormányzat képviselőtestületének 2/1992. (III.9.) számú és a 3/1993. (II.25.) számú önkormányzati rendelete hatályát veszti.

Dunaszekcső, 1995. február 15.


Hegedűs György
Pest Éva


Polgármester
Jegyző 

Ez az önkormányzati rendelet Dunaszekcsőn kihirdetésre került.

Dunaszekcső, 1995. március 2.



Pest Éva



Jegyző 

Központi konyha norma- és térítésemelése 1995. március 1-től 20%


ÚJ NORMA
ÚJ TÉRÍTÉS

ÓVODÁS GYERMEK
60 Ft
60 Ft


Ebből:


Tízórai 11


Ebéd 38


Uzsonna 11

NAPKÖZIS GYERMEK
85 Ft
85 Ft


Ebből :


Tízótai 13


Ebéd 60


Uzsonna 12

MENZÁS GYERMEK
60 Ft
60 Ft

IDŐSEK
60 Ft
VÁLTOZÓ

FELNŐTT KÖTELEZŐEN ÉTKEZŐ
85 Ft
ennek 63%-a    54 Ft

VENDÉGÉTKEZŐK
73 Ft
ennek 160%-a   117 Ft


  
ÁFA                   14 Ft



130 Ft
Dunaszekcső Községi Önkormányzat 1995. évi pénzügyi terve (testületi ülés utáni) 

BEVÉTELEK

	Helyi önkormányzat 1995. évi tervezett alanyi jogú állami hozzájárulása
	FORINT
	MUTATÓSZÁM
	HOZZÁJÁR. ÖSSZEGE FT

	
	1995
	1995
	1995

	Községek általános támogatása Ft/önkorm.
	2,000,000
	1
	2,000,000

	Település üzemeltetés Ft/fő
	3,820
	2,435
	9,301,700

	Lakásgazdálkod. tevékenys. Ft/20-30 é. korúak
	5,970
	361
	2,155,170

	Sportfeladatok Ft/fő
	50
	2,435
	121,750

	Helyi közművelődési feladatok ell. Ft/fő
	250
	2,435
	608,750

	Szociálpolitikai feladatok Ft/fő
	2,477
	2,435
	5,958,445

	Idősek és fogyatékosok nappali int. Ft/fő
	30,850
	35
	1,079,750

	Óvodai ellátás Ft/fő
	27,500
	78
	2,145,000

	Korábbi bérpol. Int. 1995. évi előirányzata
	
	
	4,21,099

	Kieg. állami hozzájár. nemzetiségi óvodai ellátás Ft/fő
	5,500
	26
	143,000

	Általános iskolai oktatás Ft/fő
	41,000
	192
	7,872,000

	Kieg. állami hozzájár. a nemzetiségi vagy kéttannyelvű oktatáshoz
	16,500
	100
	1,650,000

	NORMATÍV ÁLLAMI HOZZÁJÁRULÁS
	
	
	37,245,664

	Személyi jöv. adó a munkanélküliek jöv. pótló támogatására
	
	
	3,342,800

	Személyi jövedelemadó
	
	
	7,828,758

	Személyi jövedelemadó kiegészítés
	
	
	4,101,230

	Lakossági adók
	
	
	1,350,000

	Saját folyó bevételek
	
	
	6,831,000

	Tárgyi eszközök értékesítése 
	
	
	6,930,000

	Központosított előirányzat (köztiszt. közalkalm.)
	
	
	2,249,000

	1994. XII.31. egyenleg pénzmaradvány
	
	
	5,565,832

	TB TÁMOGATÁS
	
	
	2,653,000

	ÖSSZES BEVÉTEL
	
	
	78,097,284


Dunaszekcső Községi Önkormányzat 

	SZAKFELADAT
	Kiadási előirányzat teljesítése
	Kiadási előirányzatból
	Dologi pénzeszköz á egyéb tám.
	Felhalmozási kiadás felújítás
	Intézmény bevétele

	
	
	Személyi j.
	tb
	
	
	

	Kisegítő mezőg. szolgáltatás
	79
	
	
	79
	
	

	Erdőgazdálkodási szolgáltatás
	
	
	
	
	
	100

	Üdültetés
	500
	
	
	500
	
	500

	Munkahelyi vendéglátás
	6,561
	1,216
	534
	4,901
	
	3,426

	Közutak, hidak üzemeltetése
	720
	
	
	720
	
	

	Városi és kábel tv rendsz. üzemeltetése
	95
	34
	
	61
	
	100

	Saját vagy bérelt ingatlan haszn.
	40
	
	
	40
	
	1,369

	Önkormányzatok ig. tevék.
	11,513
	5,737
	2,524
	2,322
	100       800
	1,486

	Vízkár elhárítás
	130
	
	
	130
	
	

	Város- és közsséggazd. Szolg.
	5,476
	2,213
	967
	1,576
	480       240
	

	Óvodai nevelés, iskolai előkész.
	5,728
	3,704
	1,516
	508
	
	24

	Iskolás korúak ált. isk. oktatása
	16,735
	9,808
	4,204
	2,723
	
	

	Általános iskolai napközi otthon ell.
	1,378
	853
	375
	150
	
	

	Ügyeleti szolgálat
	227
	145
	63
	19
	
	

	Fogorvosi szolgálat
	1,364
	699
	307
	358
	
	

	Védőnői szolgálat
	1,062
	629
	261
	172
	
	

	Állategészségügyi tevékenység
	83
	30
	13
	40
	
	

	közvilágítás
	1,300
	
	
	1,300
	
	

	Nappali szociális ellátás
	2,313
	1,145
	491
	677
	
	151

	Rendszeres szociális ellátás
	5,500
	
	
	5,500
	
	

	Eseti pénzbeli ellátás
	2,200
	
	
	2,200
	
	

	Településtisztasági szolgáltat.
	400
	
	
	400
	
	

	Települési hulladék kezelése
	1,529
	252
	121
	1,156
	
	460

	Művelődési házak tevékeny.
	1,434
	351
	120
	963
	
	500

	Közművelődési könyvtári tevékenység
	1,957
	976
	427
	554
	
	

	Sportintézmények működése
	606
	
	
	606
	
	

	összesen
	69,020
	27,792
	11,923
	27,655
	1,650
	8,116


1995. évi bevételi és kiadási előirányzatok szakfeladatonként 

 (testületi ülés utáni) ezer Ft

1995
751153 Önkormányzatok igazgatási tevékenysége

I. Rovat Személyi juttatások

I. alrovat: Rendszeres személyi juttatások

1. Tétel Alapilletmények
5202

7. Tétel 13. h. illetmények
281
5483

II. alrovat: Nem rendszeres személyi juttatások
5. Tétel – részmunkaidőben fogl. ker. tart. jut.
184

2. Tétel – foglalkoztatottak sajátos juttatásai 

             - betegszabadság 
70
254
5737

II. Rovat TB járulék

I. alrovat Rendszeres jut. Út. TB. járulék

2477

II. alrovat Nem rendszeres szem. jut. Út. TB járulék

77
2524

I. Alrovat Intézmény, fenntartási kiadások


1. Tétel Irodaszer, nyomtatvány


- irodai papír
40


- nyomtatvány
40


- írószer, egyéb irodaszer
20


- sokszorosítási anyag
20


- számítástechnikai papír
20


- sokszorosítási eszközök karbantart., kisjav.
30


2.  Tétel Könyv, folyóirat, egyéb információhord.


- hivatali működéshez szükséges információhord.
110


3. Tétel Kommunikációs rendszer működtetése, karbantart.

- nem adatátviteli célú távközl. díjak 
216


- postai levél, csomag, feladott távirat
150


- egyéb postai szolgáltatás (fiókbérlet)
6


6. Tétel Kiküldetés, repr. reklám. prop. egyéb


- belföldi kiküldetés
100


7. Tétel Intézményüzemeltetés szolgáltatási díjai


- gázenergia szolgáltatás díja
180


- villamos-energia
108


- víz- és csatornadíj
18


- szemétszállítási és kéményseprési 
5


- egyéb üzemeltetési, fenntartási szolg.
395


7. Tétel Üzemeltetési, fenntartási kiadások


- tisztítószerek beszerzése
60


- egyéb készletbeszerzés
36


- ingatlanok karbantartása, kisjav.
252


- gépek, berend. műszerek karb. kisjav.
50

1856

II. Alrovat Szakmai tevékenységgel összefüggő speciális kiadások


2. Tétel Szakmai készletbeszerzés
26

26

IV. Alrovat Különféle kiadások, befizetések


3. Tétel Előzetesen felszámított ált. forg. adó


- vásárolt term. és szolg. ÁFA
170




- befektetett eszközök, beruházások, 


  felújítások ÁFA
220

390

VI. Rovat Felújítás

1. Alrovat Intézményi működtetést szolg. eszk. felúj. 


Tétel – ingatlanok felújítása
800

800

VII. Rovat Felhalmozási kiadások

1. Alrovat Intézményi működtetést szolg. eszközök felhalm.



3. Tétel Gépek, berendezések, felszerelések vásárlása, létesítése


- sokszorosítási eszközök vásárlása 
130

130

Kiadások összesen: 


11,463



Alapítványi támogatás

50





11,513

BEVÉTELEK

IX. Rovat Intézményi működési bevételek

1. Alrovat


3. Tétel Intézmények egyéb sajátos bevételei


- egyéb bevételek
100


4. Tétel Általános forgalmi adó bevételek


- értékesített tárgyi eszközök ÁFA-ja


1386
     III. Alrovat Felhalmozási és tőke jellegű bevételek

1. Tétel Tárgyi eszközök immateriális javak ért.


- ingatlanok értékesítése
5424


- járművek értékesítése
120
5644

Bevételek összesen: 


7.030

